ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
28 ส.ค. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกับตลาดรอบบ้าน จากราคาน้ำมันดิบที่ปรับตัวขึ้นแรงต่อจากการปรับขึ้นทะลุ 40$/bbl ในวันก่อน ปิดตลาดภาคเช้าดัชนีเปลี่ยนแปลง +10.46 จุด มาที่ระดับ 1,368.49 จุด ด้วยมูลค่าการซื้อขายที่ระดับ 2.4 หมื่นล้านบาท
 
แนวโน้ม ภาคบ่าย
ประเมินดัชนีมีแนวโน้มทรงตัวในแดนบวก โดยตลาดเริ่มมีแรงขายทำกำไรหลังจากหุ้นหลักกลุ่มพลังงาน PTT, PTTEP, PTTGC ปรับเพิ่มขึ้น มองแนวโน้มแรงขายของนักลงทุนต่างชาติจะกลับมากดดันใหม่ จากค่าเงินบาทที่อ่อนค่าขึ้นต่อ มองตลาดจะกลับมาเล่นหุ้นขนาดเล็กหลังจากหุ้นใหญ่รีบาวด์นำหน้า แนะนำรอสะสมเมื่ออ่อนตัวหุ้นที่ได้ประโยชน์จากการกระตุ้นเศรษฐกิจรากหญ้า SINGER, GCAP, BIGC
 
วิเคราะห์ทางเทคนิค
EFORL-W2  ราคาปิด 0.77 บาท
แนวรับ 0.76 บาท
แนวต้าน 0.85 บาท
แนว cut loss หากใกล้จะหลุด 0.73 บาท
กราฟ EFORL-W2 เตรียมความพร้อมที่จะขึ้นทันทีที่ราคาหุ้นแม่ขยับตัว  โดยมีอัตราเร่งที่ 1.4 เท่าและราคาเมื่อรวมแปลงสภาพที่ 0.10 บาท จะถูกกว่าแม่ถึง 22%  โดยกราฟกำลังจะดีดตัวจากสัญญาณซื้อเล็กๆ ทางเทคนิค แนะนำเก็งกำไร
TSI ราคาปิด 0.76 บาท
 
แนวรับ 0.75 บาท
แนวต้าน  0.90 บาท
แนว cut loss หากใกล้จะหลุด 0.73 บาท
กราฟ TSI มีราคาที่ปรับตัวลงมากแล้วจากระดับสูงเกิน 2 บาทก่อนหน้านี้  และเริ่มดีดตัวกลับช้าๆ เป็นวันที่ 4  โดยมี buy signal ใน RSI ยืนยันการม้วนกลับ  โดยหากตัดผ่าน 0.80 บาทจะเกิดสัญญาณ follow ทางรายวันและรายสัปดาห์   ตรงนี้จึงเหมาะที่จะสะสมไว้ก่อน
 
เด็กแนว
ECF  ไปๆ มาๆ ท่าไหนก็ไม่รู้  อยู่ๆ ECF ก็ไปจับมือกับ FPI และพันธมิตรร่วมกันทำพลังงานไฟฟ้ารวมกัน 120 MW ในเบื้องต้น ซึ่งถือว่าเป็นงานใหญ่  เพราะประเมินกันว่าจะรับรู้รายได้จากโครงการนี้ไม่น้อยกว่า 3.5 พันล้านบาท จะได้เห็นการประกาศในอีกไม่ช้านี้  แค่รออนุมัติใบอนุญาตขายไฟจากการไฟฟ้าเท่านั้นก็พร้อมลุยได้ทันที  รายละเอียดนั้นไม่ได้ให้มากกว่านี้ เพราะคาดว่าคงไม่อยากเปิดอะไรให้คู่แข่งมาแย่งเค้กชิ้นนี้ไป   เด็กแนวประเมินว่าอาจมีการตั้งบริษัทร่วมทุนขึ้นมา 1 แห่ง และแบ่งกันถือหุ้นในนามบริษัท  จากนั้นรับรู้เข้ามาเป็นส่วนแบ่งกำไรของเงินลงทุนคาดว่าอัตรารอบแทนเงินลงทุนไม่น้อยกว่า 15% หรือกว่า 525 ล้านบาท แบ่งไปรับรู้ทางบัญชี  หาก ECF ได้ก้อนนี้มารวมกับกำไรในธุรกิจเดิมด้านเฟอร์นิเจอร์ คาดว่ากำไรไม่น้อยกว่า 200 ล้านบาท ยังไม่นับส่วนเพิ่มจาก solar roof top ที่จะรับรู้ราว 18MW ในปีหน้า   คิดเร็วๆ  จากกำไรก้อนนี้ให้ PEx15 เท่าจะได้เป้าหมายเบื้องต้น 5.70 บาท  ไม่มากไม่น้อย แต่ต้องมากกว่านี้เพราะมีรายได้จากธุรกิจอีก 2-3 อย่างจะเข้ามาเพิ่มขึ้นอีก
แนวโน้มกราฟถือว่าราคาต่ำสุดๆ ในรอบปีแล้ว และกำลังจะวกกลับด้วยรูปแบบ V-shapeที่มีสัญญาณซื้อพร้อมๆ กันใน RSI ที่กำลังมี Positive  โดยเป้าหมายการฟื้นตัวไม่ควรจะต่ำกว่า 4.26 บาทเป็นอย่างต่ำ  ราคาแถวนี้ถูกจนน่าฟัด มองยังไงก็มีอนาคต  สะสมกันเถอะ